Samarqand viloyati va Tatariston o‘rtasidagi hamkorlik masalalari muhokama qilinadi

O‘zbekistonning Samarqand viloyati hokimi Himmat Oqbo‘tayev rahbarligidagi delegatsiya Rossiyaning Tatariston respublikasiga tashrif buyurdi. Unda ikki mintaqa o‘rtasidagi hamkorlik masalalari muhokama etiladi. 
Xabar qilinishicha, viloyat hokimi o‘zi rahbarlik qilayotgan delegatsiya bilan birga respublikada faoliyat yurituvchi "Alabuga" erkin iqtisodiy hududi, Kamaz zavodi, "Qozon" agrosanoat parki va IT-parkni borib ko‘rgan. 
Viloyat delegatsiyasi, shuningdek, 14 mart kuni Innopolis va maxsus "Energetika. Resursosberejyeniye" ko‘rgazmasiga ham tashrif buyuradi. 
Bundan tashqari, Oqbo‘tayev Tatariston respublikasi rahbari Rustam Minnixanov bilan ham uchrashadi.